У Добрушы, які называюць беларускай Венецыяй, ёсць шмат маляўнічых астраўкоў, вялікіх і маленькіх, якія ўтвараюцца ракой Іпуць. Але ёсць у горадзе і іншыя мясціны, створаныя працавітымі і клапатлівымі рукамі даб-рушан. Гэта астраўкі дзяцінства. Адзін з іх патанае ў зеляніне дрэў і кустоў. Яго ўпрыгожвае квяцістая мазаіка кветнікаў і рабатак. З ранняй вясны і да позняй восені вабіць да сябе дзятву альпійская горка з мноствам рознакаляровых кветак і дэкаратыўнай зеляніны. У летнюю спёку малянят клічуць прахалодай басейн “Фасолька” і фантан “Каскад”.